Diari Oficial de la Generalitat Valenciana


Sumari del DOGV 9992, del 25-11-2024 (2024/12855)

ORDE 8/2024, de 19 de novembre de 2024, de la Vicepresidència i Conselleria de Servicis Socials, Igualtat i Vivenda, per la qual es regula i es concedix una subvenció directa a la Confederació Empresarial de la Comunitat Valenciana (CEV) per a fomentar les mesures de conciliació i corresponsabilitat dels plans d’igualtat
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9992

Data del DOGV
:   25-11-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/12101

CVE
:   FWWO-O-7034-94000

Data del document
:   19-11-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Ordre

Descriptors 

:   * ajuda pública
    * empresa
    * igualtat de gènere

L’Estatut d’Autonomia de la Comunitat Valenciana establix en l’article 10 que l’actuació de la Generalitat se centrarà primordialment, entre altres, en la igualtat de drets d’hòmens i dones en tots els àmbits, en particular, en matèria d’ocupació i treball, i en l’article 11 que la Generalitat, conforme a la carta de drets socials, vetlarà en tot cas perquè les dones i els hòmens puguen participar plenament en la vida laboral, social, familiar i política sense discriminacions de cap mena i garantirà que ho facen en igualtat de condicions. A este efecte, es garantirà la compatibilitat de la vida familiar i laboral. Per la seua part, l’article 49, apartat 1-26a, establix la promoció de la dona com a competència exclusiva de la Generalitat.

La Llei orgànica 3/2007, de 22 de març, per a la igualtat efectiva de dones i hòmens, reconeix en l’article 44 el dret a conciliar la vida personal, familiar i laboral dels treballadors i les treballadores de manera que fomenten l’assumpció equilibrada de les responsabilitats familiars. Per la seua part, l’article 45 establix l’obligatorietat de les empreses a respectar la igualtat de tracte i d’oportunitats en l’àmbit laboral, i estes han d’adoptar mesures dirigides a evitar qualsevol tipus de discriminació laboral entre dones i hòmens, i específicament es preveu el deure de negociar plans d’igualtat en les empreses de més de cinquanta treballadors, i l’elaboració i la implantació d’estos plans, amb caràcter voluntari, són per a les altres empreses.

La Llei 9/2003, de 2 d’abril, de la Generalitat, per a la igualtat entre dones i hòmens, en l’article 20 establix que l’Administració autonòmica incentivarà les empreses que establisquen plans d’igualtat que tinguen per objecte corregir les desigualtats de gènere, incorporen mesures innovadores per a fer realitat la igualtat en la seua organització i proporcionen servicis que faciliten la conciliació de vida familiar i laboral del personal al seu servici.

D’acord amb l’article 9.2 del Decret 132 /2023, de 10 d’agost, del Consell, d’aprovació del Reglament orgànic i funcional de la Vicepresidència i Conselleria de Servicis Socials, Igualtat i Vivenda (DOGV núm. 9661/14.08.2023), desenrotllat en l’Orde 2/2024, de 14 de maig, de 2024, de la Vicepresidència i Conselleria de Servicis Socials, Igualtat i Vivenda, per la qual es desenrotlla el decret orgànic i funcional de la Vicepresidència i Conselleria de Servicis Socials, Igualtat i Vivenda (DOGV núm. 9851/18.05.2024), la Direcció General d’Igualtat i de l’Institut de les Dones és el centre directiu dependent de la Secretaria Autonòmica d’Igualtat i Diversitat, que exercix les funcions de promoció de la igualtat entre dones i hòmens i reconeixement dels drets de les dones.

El pressupost de la Generalitat del 2024 corresponent al programa 323A00, «Igualtat de gènere», inclou en l’FP 4 els objectius següents: «Contribuir a la integració de la igualtat en les organitzacions laborals de la Comunitat Valenciana» i «Facilitar la corresponsabilitat i l’exercici conjunt de les càrregues familiars».

L’article 22 de la Llei 38/2003, de 17 de novembre, general de subvencions, establix, en l’apartat 2.c, la possibilitat de concedir de manera directa, amb caràcter excepcional, subvencions en què s’acrediten raons d’interés públic, social, econòmic o humanitari, o altres degudament justificades que dificulten la seua convocatòria pública.

D’altra banda, l’article 168.1.C de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, regula el contingut mínim de les bases reguladores de les subvencions esmentades, així com alguns dels tràmits que han de desenrotllar-se durant el procediment de la seua elaboració, i assenyala que estes bases no tindran la consideració de disposicions de caràcter general.

Finalment, la disposició addicional quinta de la Llei 8/2023, de 27 de desembre, de pressupostos de la Generalitat per a l’exercici 2024, determina l’òrgan competent, durant l’exercici esmentat, per a aprovar les bases reguladores i atorgar este tipus de subvencions.

D’acord amb la previsió legal de l’article 168.1.c de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, i la disposició addicional quinta de la Llei 8/2023, de 27 de desembre, de pressupostos de la Generalitat per a l’exercici 2024, estes ajudes s’imputaran a la línia de subvenció que s’habilite mitjançant l’expedient corresponent de modificació pressupostària per a crear una línia de subvenció en el programa 323A00, «Igualtat de gènere», denominada «Programa de formació per a l’elaboració i la implantació de mesures dels plans d’igualtat», del capítol IV, de la Direcció General d’Igualtat i de l’Institut de les Dones, que done cobertura pressupostària per un import total de 17.995,00 €.

Si bé en el Pla estratègic de subvencions de la Vicepresidència i Conselleria de Servicis Socials, Igualtat i Vivenda per al període 2024-2026, aprovat per la Resolució de 18 de juny de 2024 (DOGV núm. 9875, 20.06.2024), estes ajudes queden incloses en el programa 323A00, «Igualtat de gènere», i vinculades als objectius «Contribuir a la integració de la igualtat en les organitzacions laborals de la Comunitat Valenciana» i «Facilitar la corresponsabilitat i l’exercici conjunt de les càrregues familiars».

El projecte consistix a fomentar les mesures de conciliació i corresponsabilitat dels plans d’igualtat.

S’ha aplicat el que disposa el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques. Les subvencions que es concedixen en esta resolució no requerixen la notificació que s’ha mencionat abans perquè no reunixen els requisits de l’article 107 del Tractat de funcionament de la Unió Europea; en concret, perquè no suposen un avantatge econòmic, ja que l’entitat a la qual va dirigida la subvenció no exercix cap activitat econòmica que puga oferir béns o servicis en el mercat i, per tant, no hi ha la possibilitat de falsejar la competència que afecte els intercanvis comercials entre estats membres.

Per tot el que s’ha exposat, havent-se seguit els tràmits que arreplega l’article 168.1.c de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, d’acord amb el que establix la disposició addicional quinta de la Llei 8/2023, de 27 de desembre, de pressupostos de la Generalitat per a l’exercici 2024,

ORDENE

*Primer. Objecte*

La present orde té per objecte regular la concessió directa d’una subvenció a la Confederació Empresarial de la Comunitat Valenciana (CEV), per a fomentar les mesures de conciliació i corresponsabilitat dels plans d’igualtat a través de les actuacions descrites en l’apartat quart d’esta orde.

*Segon. Raons d’interés públic que concorren en la seua concessió i impossibilitat de la seua convocatòria pública.*

1. Esta subvenció es concedix de manera directa, en aplicació del que preveuen l’article 22.2.c de la Llei 38/2003, de 17 de novembre, general de subvencions, l’article 168.1.C de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, així com la disposició addicional quinta de la Llei 8/2023, de 27 de desembre, de pressupostos de la Generalitat per a l’exercici 2024, per concórrer raons d’interés social.

La subvenció regulada en esta orde té caràcter singular, ja que és l’organització que representa els interessos de l’activitat empresarial i de la societat civil de la Comunitat Valenciana. Des que es va constituir en 1977 representa i defén els interessos empresarials dels seus associats davant dels poders públics i la societat en general, i en 2017 passa de ser una organització provincial a ser autonòmica.

Té entre els seus fins promoure el desenrotllament econòmic sostenible en benefici de l’interés general, promoure els interessos econòmics i socials a través de l’elaboració de recomanacions, propostes i pactes en matèria laboral i, especialment, les relatives a l’ocupació, salaris, solució autònoma de conflictes, negociació col·lectiva, formació, prevenció de riscos laborals i productivitat, fomentar una formació de qualitat, amb l’objectiu d’elevar el nivell general de qualificació i atendre les necessitats i les demandes del sistema productiu i promoure la participació de la dona en tots els ordes socioeconòmics, entre altres.

Pel seu caràcter singular en la representació dels interessos empresarials i de la societat civil a la Comunitat Valenciana, i que resulta ser l’única entitat que permet aconseguir l’objecte de la present subvenció i la concessió directa és la seua manera de concessió i no la concurrència competitiva.

2. Les raons d’interés social que justifiquen la seua concessió directa deriven de les desigualtats existents entre les dones i hòmens en l’àmbit laboral. Malgrat els avanços en el reconeixement formal de la igualtat davant de la llei i les mesures adoptades, encara hi ha sectors i categories professionals amb una segregació forta per sexes, en què les dones majoritàriament ocupen els llocs més precaris i amb una remuneració més baixa. Per tant, la discriminació salarial, la major desocupació femenina, l’encara presència escassa de les dones en llocs de responsabilitat política, social, cultural i econòmica, o els problemes de conciliació entre la vida personal, laboral i familiar mostren la inexistència d’una igualtat plena i efectiva entre dones i hòmens. Per tant, resulta necessària, per mandat constitucional, una acció dirigida a combatre totes les manifestacions encara subsistents de discriminació, directa o indirecta, per raó de sexe i a promoure la igualtat real entre dones i hòmens, amb remoció dels obstacles i els estereotips socials que impedixen aconseguir-la.

El foment de la conscienciació i la participació, tant dels agents socials com del teixit empresarial, actuen com a factors clau per a la consecució d’un canvi social real i del compliment de la normativa actual en relació amb la incorporació del principi d’igualtat d’oportunitats en les polítiques empresarials.

*Tercer. Entitat beneficiària*

L’entitat beneficiària de la subvenció és la Confederació Empresarial de la Comunitat Valenciana (CEV), amb CIF U47091600.

*Quart. Activitat subvencionada*

Per a dur a terme l’objectiu esmentat l’entitat beneficiària realitzarà 3 jornades sobre corresponsabilitat i mesures d’igualtat, en comarques i territoris de la Comunitat Valenciana de 4 hores de duració en cada una d’estes, amb el contingut següent:

– Acreditació i recepció d’assistents.

– Obertura institucional.

– Ponència sobre mesures per a afavorir la corresponsabilitat i la igualtat en les empreses.

Contingut:

1. Evolució legislativa de la corresponsabilitat.

2. La corresponsabilitat com a cultura d’empresa.

3. Mesures de conciliació estàndard en els plans d’igualtat. Quin retorn tenen?

4. Mesures de conciliació que aporten valor a l’organització.

5. Del salt de la igualtat a la diversitat en l’entorn laboral.

– Taula redona: bones pràctiques, reptes i desafiaments en matèria de corresponsabilitat, així com mesures d’igualtat arreplegades i implementades en els seus plans d’igualtat: es convidaran empreses que aporten les seues bones pràctiques, representants d’associacions, així com de l’administració.

– Clausura.

– Networking amb els assistents.

Es realitzaran vídeos i imatges de cada jornada amb la finalitat de donar la màxima difusió a través de xarxes socials i, d’esta manera, poder accedir a totes les empreses de la Comunitat Valenciana.

Així mateix, es crearà en la web de la CEV un espai específic amb este projecte, en el qual s’informarà sobre totes les accions que es desenrotllen.

Com a tancament del treball l’entitat beneficiària organitzarà a València una taula d’anàlisi i debat amb un mitjà de comunicació en què empresaris i empresàries, representants de les associacions, així com de l’administració autonòmica, compartiran la seua experiència i analitzaran els principals reptes en matèria de corresponsabilitat i la igualtat.

*Quint. Gastos subvencionables*

D’acord amb el que establix l’article 31 de la Llei 38/2003, de 17 de novembre, general de subvencions, es consideren gastos subvencionables els que de manera indubtable responguen a la naturalesa de l’activitat subvencionada, resulten estrictament necessaris i es realitzen en el termini establit en este conveni.

Seran susceptibles de ser finançats pel present conveni els gastos corrents, de funcionament i de personal que haja realitzat l’entitat entre l’1 de gener de 2024 i el 15 de novembre de 2024.

Es considerarà gasto efectuat el que s’haja pagat efectivament amb anterioritat a la finalització del període de justificació que establix esta orde.

En concret, seran subvencionables els gastos següents:

a) Gastos de personal: seran subvencionables els costos (salari i seguretat social) de personal tant intern de l’entitat beneficiària com contractat per a dur a terme l’activitat subvencionada.

S’inclouran en la partida de gastos de personal els que es deriven de la contractació de personal, totalment o parcialment, per a la seua intervenció en l’activitat subvencionable, sempre que hi haja una relació laboral, fixa o temporal, entre l’entitat beneficiària i la persona treballadora.

En el document de justificació de l’activitat subvencionable, l’entitat sol·licitant indicarà el percentatge de la jornada laboral que el personal dedique al projecte.

b) Viatges i dietes: els gastos de dietes i desplaçaments de personal propi o contractat, la justificació i l’import dels quals s’efectuarà segons el que establix el Decret 24/1997, d’11 de febrer, del Govern Valencià, sobre indemnitzacions per raó del servici i gratificacions per servicis extraordinaris.

c) Material fungible necessari per al desplegament del projecte com ara servicis de reprografia, servicis informàtics, audiovisuals, i altre material fungible que de manera indubtable responguen a la naturalesa de l’activitat subvencionada segons el que establix l’article 31 de la Llei 38/2003, de 17 de novembre, general de subvencions.

d) Altres gastos: seran subvencionables els gastos de funcionament corresponents a l’activitat general de l’entitat beneficiària, que hagen sigut necessaris per a aconseguir l’objectiu de la subvenció (llum, telèfon, Internet, i anàlegs), sempre que estos costos corresponguen al període en què efectivament s’efectua l’activitat. Únicament es podrà imputar a este concepte de gasto un màxim d’un 10 % de la subvenció concedida.

De conformitat amb l’article 31.8 de la Llei 38/2003, de 17 de novembre, general de subvencions, els tributs són un gasto subvencionable quan el beneficiari de la subvenció els abona efectivament. En cap cas es consideren gastos subvencionables els impostos indirectes quan siguen susceptibles de recuperació o compensació ni els impostos personals sobre la renda.

No seran subvencionables els gastos per a adquirir béns inventariables (equipament informàtic, mobiliari, equips d’impressió o anàlegs).

*Sext. Quantia*

D’acord amb la previsió legal de l’article 168.1.c de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, estes ajudes s’imputaran a la línia de subvenció que s’habilite mitjançant l’expedient corresponent de modificació pressupostària per a crear una línia de subvenció en el programa 323A00, «Igualtat de gènere», del capítol IV, de la Direcció General d’Igualtat i de l’Institut de les Dones, que done cobertura pressupostària per un import total de 17.995,00 €.

*Sèptim. Procediment*

L’entitat beneficiària haurà de manifestar, en el termini de quinze dies hàbils a partir de la publicació d’esta orde en el *Diari Oficial de la Generalitat Valenciana*, la seua conformitat amb la concessió de la subvenció i amb les presents bases reguladores, d’acord amb el model que s’inclou com a annex d’esta orde, i haurà de subscriure i comprometre’s a desenrotllar el projecte de l’activitat per a la qual serà subvencionada.

El model de conformitat, degudament omplit i firmat, haurà de presentar-se en la seu electrònica de la Generalitat, a través de l’adreça d’Internet

<https://sede.gva.es/va/inicio/procedimientos?id_proc=G95565>  o en qualsevol dels llocs previstos en l’article 16.4 de la Llei 39/2015, d’1 d’octubre, del procediment administratiu comú de les administracions públiques.

Junt amb la conformitat amb la subvenció i les seues bases reguladores, i en el cas que el compte bancari de l’entitat no estiga donat d’alta en la Generalitat, o s’hagen de modificar les seues dades, s’haurà de fer el tràmit previst en l’article 5 de l’Orde 2/2022, de la Conselleria d’Hisenda i Model Econòmic, per la qual es regulen les actuacions o els tràmits d’alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat (DOGV 9324, 25.04.2022), accedint a l’enllaç següent:

<https://www.gva.es/va/inicio/procedimientos?id_proc=22872>.

D’acord amb el que disposa l’article 68 de la Llei 39/2015, d’1 d’octubre, del procediment administratiu comú de les administracions públiques, si el document de conformitat s’ha formalitzat de manera incompleta o no s’han aportat els requisits ni els documents que assenyala esta base, es requerirà a la persona interessada que, en un termini de deu dies hàbils, esmene la falta o adjunte els documents preceptius, amb la indicació que, si no ho fa, es considerarà que desistix de la seua conformitat, amb una resolució prèvia d’arxivament de l’expedient que caldrà dictar en els termes que preveu l’article 21 de la norma mencionada, i la concessió de la subvenció quedarà sense efecte, i perdrà, per tant, el dret a percebre-la.

*Octau. Òrgan gestor*

Correspon la tramitació i la gestió de la subvenció a la Direcció General d’Igualtat i de l’Institut de les Dones.

*Nové. Obligacions de l’entitat beneficiària*

L’entitat beneficiària d’esta subvenció quedarà obligada a:

a) Comunicar a la Direcció General d’Igualtat i de l’Institut de les Dones la concessió d’altres subvencions, ajudes, ingressos o recursos procedents de qualssevol de les administracions o ens públics o privats concedits per a la mateixa finalitat prevista en la present orde. Esta comunicació s’haurà d’efectuar en saber-ho i, en tot cas, abans de justificar l’aplicació donada als fons percebuts.

b) Sotmetre’s a la normativa sobre supervisió, seguiment i control de subvencions, així com facilitar tota la informació requerida per l’òrgan gestor de la subvenció.

c) Adoptar les mesures de difusió que conté l’apartat 4 de l’article 18 de la Llei 38/2003, de 17 de novembre, general de subvencions, que establix que els beneficiaris hauran de donar la publicitat adequada del caràcter públic del finançament de les activitats objecte de subvenció. Estes mesures podran consistir a incloure la imatge institucional de l’entitat concedent, així com llegendes relatives al finançament públic en cartells, materials impresos, mitjans electrònics o audiovisuals.

En este sentit, tot el material gràfic i audiovisual publicitari que s’elabore (cartells, fullets i la resta de documentació i material utilitzat) indicarà que l’activitat subvencionada es realitza en col·laboració amb la Generalitat, i les inclusions o les mencions que es realitzen en les pàgines web oficials per a donar repercussió a les activitats incorporaran, si correspon, el logotip que la Generalitat facilite.

d) Complir els requisits i les obligacions imposades pels articles 13, 14 i concordants de la Llei 38/2003, de 17 de novembre, general de subvencions.

e) Si és el cas, complir els requisits i les obligacions imposades per l’article 45 de la Llei orgànica 3/2007, de 22 de març, per a la igualtat efectiva de dones i hòmens, i per l’article 20.3 de la Llei 9/2003, de 2 d’abril, per a la igualtat entre dones i hòmens a la Comunitat Valenciana, en referència al pla d’igualtat.

f) Si és el cas, complir els requisits i les obligacions imposades per l’article 5 del Decret 279/2004, de 17 de desembre, del Consell de la Generalitat Valenciana, pel qual es regulen mesures en els procediments de contractació administrativa i de concessió de subvencions per a fomentar l’ocupació de les persones amb discapacitat. Este compliment s’efectuarà mitjançant la presentació d’una declaració responsable de l’entitat beneficiària.

g) A les empreses amb les quals se subcontracte l’activitat subvencionada, en els termes de l’article 29 de la Llei 38/2003, de 17 de novembre, general de subvencions, se’ls haurà d’exigir per escrit el compromís de respectar la normativa ambiental i social, així com complir els compromisos socials, de transparència, ètics i ambientals assumits per l’entitat beneficiària, segons l’article 21 del Decret 118/2022, de 5 d’agost, del Consell, pel qual es regula la inclusió de clàusules de responsabilitat social en la contractació pública i en les convocatòries d’ajudes i subvencions.

S’entén que hi ha subcontractació quan l’entitat beneficiària de la subvenció concerta amb terceres persones l’execució total o parcial de les activitats que constituïxen l’objecte de la subvenció.

L’entitat beneficiària podrà subcontractar íntegrament l’activitat objecte de la subvenció, amb els requisits i les prohibicions establits en l’article 29 de la Llei 38/2003, de 17 de novembre, general de subvencions, així com amb els de la Llei 9/2017, de 8 de novembre, de contractes del sector públic, per la qual es transposen a l’ordenament jurídic espanyol les directives del Parlament Europeu i del Consell 2014/23/UE, de 26 de febrer de 2014.

*Dècim. Règim i forma de justificació de la subvenció*

1. L’entitat beneficiària haurà de presentar, davant de l’òrgan gestor, la justificació adequada de la subvenció, de la realització de l’activitat, del compliment de les condicions que s’imposen i de la consecució dels objectius que es preveuen en l’orde de concessió de la subvenció. El termini màxim per a presentar la justificació finalitzarà el 25 de novembre de 2024.

2. En concret, l’entitat beneficiària haurà de presentar un compte justificatiu del gasto realitzat, que es compondrà dels documents següents:

a) Una memòria d’actuació justificativa del compliment de les condicions imposades en la concessió de la subvenció, en què s’han d’indicar les activitats fetes i els resultats obtinguts.

b) Una memòria econòmica justificativa del cost de les activitats que s’han dut a terme, que contindrà:

1r. Una relació classificada i numerada dels gastos de l’activitat, amb identificació de la persona o l’entitat creditora i del document, el concepte del gasto, el seu import, data d’emissió, data de pagament, relació del gasto amb l’activitat subvencionada.

2n. Les factures o els documents de valor probatori equivalent en el tràfic jurídic mercantil o amb eficàcia administrativa i la documentació acreditativa del pagament, ordenats correlativament, d’acord amb la relació anterior.

Per a controlar l’acumulació eventual de subvencions, l’entitat beneficiària haurà de presentar una declaració responsable que faça constar que tots i cada un dels documents o factures presentats s’apliquen únicament a la justificació de la subvenció concedida.

Quant a les factures, hauran de complir els requisits regulats en el Reial decret 1619/2012, de 30 de novembre, pel qual s’aprova el reglament pel qual es regulen les obligacions de facturació, i hauran d’estar emeses dins de l’exercici 2024, i correspondre el període de realització dels gastos subvencionables amb la preparació i l’execució de l’activitat subvencionada.

Les factures hauran de reflectir amb el detall suficient les prestacions que s’han dut a terme.

No es podran aportar com a justificants de gastos els albarans, les notes d’entrega, ni les factures proforma.

3r. Una relació detallada d’altres ingressos o subvencions que hagen finançat l’activitat subvencionada, amb la indicació de l’import i la procedència o, si és el cas, la declaració responsable de no haver rebut altres subvencions, ajudes o ingressos per a l’actuació objecte d’esta subvenció.

4t. Els tres pressupostos que, si és el cas, i en aplicació de l’article 31.3 de la Llei 38/2003, de 17 de novembre, general de subvencions, haja d’haver sol·licitat l’entitat beneficiària.

c) Declaració responsable firmada per la persona a qui corresponga la representació legal de l’entitat sobre el compliment de les obligacions establides en la Llei 38/2003, de 17 de novembre, amb la indicació expressa de trobar-se al corrent en el pagament d’obligacions per reintegrament de subvencions.

3. En el cas que l’entitat beneficiària no deduïsca cap percentatge de les quotes d’IVA suportades, haurà de presentar una declaració jurada per la persona a qui corresponga la representació legal, mitjançant la qual es notificarà no tindre dret a practicar deduccions per les quotes d’IVA que puguen suportar. Alhora, presentarà un certificat de l’òrgan competent de la hisenda pública estatal i acreditarà que no liquida IVA, o bé un certificat de situació censal i obligacions.

Quant als documents acreditatius dels pagaments a les persones o entitats creditores, com a justificants de pagament s’admetran resguards de transferència (si engloba diverses factures, s’haurà d’aportar una relació detallada d’estes), així com xecs i pagarés, en els termes següents:

1r. Si la forma de pagament és una transferència bancària, esta es justificarà mitjançant el resguard de l’orde de càrrec i haurà de figurar en el concepte de la transferència el número de factura o, si no és possible, el concepte abonat.

2n. Si la forma de pagament és el xec o el pagaré, el document justificatiu consistirà en un rebut, firmat i estampillat per la persona o l’entitat proveïdora, que haurà d’especificar la factura o la documentació justificativa del gasto a què correspon el pagament i la data, el número i la data del xec o, si és el cas, la del venciment del pagaré, i hauran d’aparéixer, davall de la firma, el nom i el número del NIF de la persona que firma.

3. Les sol·licituds de pagament i justificacions de la subvenció es presentaran obligatòriament de manera telemàtica a través de l’adreça d’Internet

<https://sede.gva.es/va/inicio/procedimientos?id_proc=G95565>.

*Onzé. Forma de pagament de la subvenció*

1. El pagament s’efectuarà, mitjançant una transferència al compte bancari de l’entitat beneficiària que esta determine una vegada s’haja justificat i acreditat que l’entitat es troba al corrent de pagament de les seues obligacions tributàries i davant de la Seguretat Social.

2. Tot i el que disposa l’ordinal anterior, i a petició de l’entitat beneficiària, podrà anticipar-se un 30 % de l’import total de la subvenció, una vegada concedida, d’acord amb el que establix l’article 171 de la Llei 1/2015, de 6 de febrer, d’hisenda pública, del sector públic instrumental i de subvencions. El Consell, mitjançant un acord, podrà modificar este percentatge a l’alça fins al 100 % per tractar-se d’una subvenció de les previstes en l’article 22.2.c de la Llei 38/2003, de 17 de novembre.

De conformitat amb l’article 171.2 de la Llei 1/2015, de 6 de febrer, d’hisenda pública, del sector públic instrumental i de subvencions, s’admetran certificacions parcials de les activitats realitzades i podran realitzar-se abonaments a compte que suposaran la realització de pagaments fraccionats que respondran al ritme d’execució de les accions subvencionades, que s’abonaran per una quantia equivalent a la justificació presentada. L’última justificació de gastos i l’última sol·licitud de pagament hauran de presentar-se, com a màxim, el 25 de novembre de 2024.

*Dotzé. Compatibilitat de les ajudes*

L’ajuda concedida serà compatible amb altres subvencions, ajudes, ingressos o recursos procedents de qualsevol administració o ens públic o privat nacional, de la Unió Europea o d’organismes internacionals, i concedits per a la mateixa finalitat que preveu esta orde. Esta compatibilitat estarà condicionada al fet que l’import de les ajudes, aïlladament o en concurrència amb unes altres, no supere el cost de l’activitat subvencionada, tot això de conformitat amb l’article 65.3.c del Reglament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol, i l’article 168.1 de la Llei 1/2015, de 6 de febrer, de la Generalitat.

*Tretzé. Minoració, anul·lació i reintegrament de les subvencions*

1. Es reduirà proporcionalment la subvenció en cas que la justificació dels gastos efectuats no arribe a la quantia atorgada, així com quan s’haja subvencionat una part del cost total de l’activitat, però no es justifique l’import total del gasto que suposa el desenrotllament de l’activitat mencionada.

2. La presentació extemporània de la justificació donarà lloc a incoar un procediment per a deixar sense efecte l’acte de concessió de la subvenció. En tot cas, es garantirà el dret de l’audiència de l’entitat interessada.

3. En els casos que preveu l’article 37 de la Llei general de subvencions, l’entitat beneficiària haurà de reintegrar el total o una part de la quantitat percebuda més els interessos de demora corresponents. En estos casos s’incoarà l’expedient oportú que, amb l’audiència prèvia de l’entitat interessada, resoldrà la persona titular de l’òrgan concedent de la subvenció.

4. El falsejament o l’ocultació de dades i documents, que afecten substancialment la concessió i l’entrega de fons públics, donarà lloc a l’exigència de responsabilitats, tant en l’orde administratiu com en el jurisdiccional competent.

*Catorzé.Tractament de dades de caràcter personal*

1. La gestió d’esta ajuda comporta el tractament de dades de caràcter personal, de manera que són aplicables les mesures i les garanties que regula la normativa en matèria de protecció de dades, especialment el Reglament (UE) 2026/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’estes dades, i la Llei orgànica 3/2015, de 5 de desembre, de protecció de dades personals i garantia dels drets digitals.

2. En compliment del que disposa l’article 13 del reglament mencionat, la informació en matèria de protecció de dades és la següent:

a) Té la condició de responsable del tractament: la Vicepresidència i Conselleria de Servicis Socials, Igualtat i Vivenda.

b) La finalitat per al tractament de dades personals serà la gestió de la present ajuda.

c) Les bases de legitimació general aplicables al tractament de dades són les que regula l’article 6.1 c i e del Reglament general de protecció de dades (l’interés públic i l’obligació legal), en relació amb les normes específiques que regulen este procediment.

d) Les dades es comunicaran als destinataris o les categories de destinataris següents:

– La base de dades nacional de subvencions i la intervenció delegada de la Vicepresidència i Conselleria de Servicis Socials, Igualtat i Vivenda; tot això en compliment de les obligacions legals exigibles al responsable.

– Així mateix, es publicaran les subvencions concedides en el portal de transparència amb la indicació de l’import, l’objectiu o la finalitat i beneficiari/s.

e) El responsable podrà efectuar, en l’exercici de les seues competències, les verificacions necessàries per a comprovar l’exactitud de les dades declarades per la persona interessada i que estiguen en poder de les administracions públiques.

f) Les dades es conservaran durant el temps necessari per a complir la finalitat per a la qual s’hagen recaptat i per a determinar les possibles responsabilitats que es puguen derivar d’esta finalitat i del tractament de les dades, de conformitat amb la normativa d’arxius i documentació.

No obstant això, les dades personals es podran conservar durant períodes més llargs sempre que es tracten exclusivament amb finalitats d’arxius d’interés públic, finalitats d’investigació científica o històrica o finalitats estadístiques, sense perjuí de l’aplicació de les mesures tècniques i organitzatives apropiades amb la finalitat de protegir els drets i les llibertats de la persona interessada.

En tot cas, la informació que es publique en el portal de transparència estarà disponible en este durant l’any de concessió i l’any següent; passat eixe termini, les dades deixaran de ser públiques en el referit portal.

g) La persona interessada té dret a sol·licitar l’accés, la rectificació i la supressió de les seues dades de caràcter personal, així com a sol·licitar la limitació o l’oposició al tractament d’estes dades i a no ser objecte de decisions individuals automatitzades, de manera presencial o telemàtica, de conformitat amb el que preveu l’enllaç sede.gva.es/va/proc19970.

h) Sense perjuí de qualsevol altre recurs administratiu o acció judicial, si la persona interessada entén vulnerat el seu dret o la protecció de les seues dades pot reclamar davant de la Delegació de Protecció de Dades, de manera presencial o telemàtica, de conformitat amb el que preveu l’enllaç següent: sede.gva.es/va/proc22094; això sense perjuí de la possibilitat de reclamar a l’Agència Espanyola de Protecció de Dades.

Junt amb la justificació de les ajudes, l’entitat beneficiària haurà d’aportar la següent declaració responsable del seu representant:

S’han informat les persones de les quals s’aporta dades o documentació en este procediment de:

– La comunicació d’estes dades a l’Administració per al seu tractament en l’àmbit de les seues competències i d’acord amb les finalitats del procediment.

– La possibilitat que l’Administració faça consultes relacionades amb les seues dades per a comprovar, entre altres aspectes, la seua veracitat.

– El dret d’accés, rectificació, supressió, limitació del tractament o oposició que oferixen assistència en relació amb el tractament de les seues dades personals.

Així mateix, declare que, en el cas que esta consulta requerisca per llei una autorització de la persona les dades de la qual es consultaran, dispose d’esta autorització, que estarà disponible a requeriment de l’Administració en qualsevol moment.

*Quinzé. Transparència, subministrament d’informació i dades obertes*

L’entitat beneficiària haurà de complir les obligacions de transparència i subministrament d’informació que li corresponga en virtut de la Llei 19/2013, de 9 de desembre, de transparència, accés a la informació pública i bon govern, i de la Llei 1/2022, de 13 d’abril, de transparència i bon govern de la Comunitat Valenciana.

Sense perjuí de les obligacions anteriors, les entitats beneficiàries tenen les obligacions següents, de conformitat amb el que preveu la normativa reguladora de subvencions:

Fer la publicitat adequada del caràcter del finançament de programes, activitats, inversions o actuacions de qualsevol mena que siguen objecte de subvenció, incloent el logotip de la Generalitat Valenciana en mitjans de difusió, com ara cartells, materials impresos, mitjans electrònics o audiovisuals i en qualsevol mitjà de publicitat que es faça de l’activitat subvencionada.

Subministrar a l’entitat concedent, amb un requeriment previ, tota la informació que siga necessària perquè esta complisca les obligacions que preveu la Llei de transparència, en el termini de 15 dies hàbils des del requeriment.

La disposició dels nous conjunts de dades que es generen per la formalització i de les subvencions atorgades per l’Administració de la Generalitat, sempre que siga possible, com a conjunt de dades obertes.

*Setzé. Mètode general de control*

La Direcció General d’Igualtat i de l’Institut de les Dones exercirà el control administratiu ple a través de la revisió total dels documents del compte justificatiu a fi de conformar l’execució correcta de l’actuació subvencionada.

A més, realitzarà el control material amb les inspeccions tècniques i administratives que es consideren necessàries en la seu de l’entitat beneficiària, que, ateses les disponibilitats tecnològiques d’esta, es podran substituir per altres procediments com ara vídeos, fotografies geoetiquetades, fotografies datades i altres mitjans de prova en format electrònic que garantisquen la realització adequada del projecte o l’activitat subvencionada. Tot això d’acord amb el que establixen els articles 165.2.j i 169 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions.

*Desseté. Informació de les ajudes*

De conformitat amb l’article 18 de la Llei 38/2003, general de subvencions, l’òrgan gestor haurà de remetre la informació a la Base de dades nacional de subvencions (BDNS), en els termes previstos en l’article 20 d’esta llei i el Reial decret 130/2019, de 8 de març, pel qual es regulen la Base de dades nacional de subvencions i la publicitat de les subvencions i altres ajudes públiques.

*Dihuité. Règim jurídic aplicable*

Estes subvencions es regiran pel que disposa esta orde; per la Llei 38/2003, de 17 de novembre, general de subvencions, i pel reglament de la llei mencionada, aprovat pel Reial decret 887/2006, de 21 de juliol, excepte en el que afecte els principis de publicitat i concurrència, així com pel que establix la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions; per la disposició addicional quinta de la Llei 8/2023, de 27 de desembre, de pressupostos de la Generalitat per a l’exercici 2024, i per la resta de normes de dret administratiu que siguen aplicables.

*Denové. Efectes*

Esta orde produirà efectes a partir de l’endemà de publicar-se en el *Diari Oficial de la Generalitat Valenciana*. Contra esta orde, que posa fi a la via administrativa, d’acord amb el que establix l’article 114.c de la Llei 39/2015, d’1 d’octubre, del procediment administratiu comú de les administracions públiques, les persones interessades podran interposar els recursos següents:

a) Potestativament, un recurs de reposició davant de la Vicepresidència i Conselleria de Servicis Socials, Igualtat i Vivenda, en el termini d’un mes a comptar de l’endemà de la notificació d’esta orde, de conformitat amb el que establixen els articles 112, 123 i 124 de la Llei 39/2015, d’1 d’octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.

b) Directament, un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos a comptar de l’endemà de la notificació d’esta orde, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.

Tot això sense perjuí que les persones interessades puguen exercitar qualsevol altra via que estimen oportuna.

Per raó de la quantia, d’acord amb la disposició addicional quinta de la Llei 8/2023, de 27 de desembre, de pressupostos de la Generalitat per a l’exercici 2024.

  

València, 19 de novembre de 2024

Susana Camarero Benítez

Vicepresidenta i consellera de Servicis Socials, Igualtat i Vivenda

Esta disposició conté annexos. Consulteu-ne la versió en PDF.